Document ID: 32003D0863

Komisijos sprendimas
2003 m. gruodžio 2 d.
dėl veterinarijos sertifikatų importuojant gyvūninės kilmės produktus iš Jungtinių Amerikos Valstijų
(pranešta dokumentu Nr. C(2003) 4444)
(tekstas svarbus EEE)
(2003/863/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. kovo 16 d. Tarybos sprendimą 98/258/EB dėl Susitarimo tarp Europos bendrijos ir Jungtinių Amerikos Valstijų dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, sudarymo [1], ypač į jo 3 straipsnį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [2] su paskutiniais pakeitimais, padarytais Reglamentu (EB) Nr. 807/2003 [3], ypač į jos 11 straipsnio 2 dalį ir 22 straipsnio 2 dalį bei į atitinkamas kitų direktyvų, nustatančių sanitarijos sąlygas ir sertifikatų pavyzdžius gyvų gyvūnų ir gyvūninės kilmės produktų importui iš trečiųjų šalių, nuostatas,
kadangi:
(1) Susitarimo tarp Europos bendrijos ir Jungtinių Amerikos Valstijų dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais (Susitarimas), V priede nustatytos, inter alia, sanitarinės priemonės, skirtos šviežiai mėsai, mėsos produktams ir tam tikriems kitiems gyvūninės kilmės produktams, kurių atžvilgiu buvo nustatytas lygiavertiškumas ir kuriais prekiaujama su Jungtinėmis Amerikos Valstijomis.
(2) 1992 m. gruodžio 17 d. Tarybos direktyvoje 92/118/EEB, nustatančioje gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, nustatyti specialiose Bendrijos taisyklėse, nurodytoseDirektyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB, prekybą Bendrijoje ir jų importą į Bendriją [4], su paskutiniais pakeitimais, padarytais Komisijos sprendimu 2003/721/EB [5], numatyti specialūs gyvūnų ir gyvūninės kilmės produktų sertifikavimo reikalavimai, siekiant užkirsti kelią gyvūnų ir žmogaus ligų išplitimui.
(3) Direktyvos 92/118/EB 10 straipsnyje reikalaujama, kad prie žmonių maistui skirtos želatinos ir kolageno, kurie skirti importuoti į EB, turi būti pridėtas veterinarijos sertifikatas, atitinkantis II priedo 4 skyriuje parengtą pavyzdį.
(4) Komisijos sprendimu 2003/833/EB [6], Europos bendrijos vardu patvirtinančiu Susitarimo tarp Europos bendrijos ir Jungtinių Amerikos Valstijų dėl sanitarinių priemonių, skirtų apsaugoti žmonių ir gyvūnų sveikatą prekiaujant gyvais gyvūnais ir gyvūninės kilmės produktais, priedų pakeitimus, buvo patvirtintos ir turėtų būti įgyvendinamos pagal Susitarimą įsteigto Jungtinio vadybos komiteto rekomendacijos dėl Jungtinių Amerikos Valstijų želatinos ir kolageno standartų lygiavertiškumo Bendrijos standartams; ir atitinkamai turėtų būti nustatyti atitinkamas garantijas suteikiančių sertifikatų pavyzdžiai želatinos ir kolageno importui iš Jungtinių Valstijų į Bendriją.
(5) Laukiant Jungtinių Valstijų oficialaus patvirtinimo, kad jos pritaria Susitarimo pakeitimams, tikslinga, kad Komisija laikinai įgyvendintų Jungtinėms Valstijoms suteikto lygiavertiškumo pripažinimą.
(6) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Valstybės narės leidžia importuoti iš Jungtinių Valstijų žmonių maistui skirtą želatiną ir kolageną, jei prie šių produktų yra pridėtas atitinkamai A priede ir B priede nurodyto pavyzdžio oficialus veterinarijos sertifikatas.
2 straipsnis
Šis sprendimas taikomas nuo 2003 m. gruodžio 15 d.
3 straipsnis
Šis sprendimas skirtas valstybėms narėms.
Priimta Briuselyje, 2003 m. gruodžio 2 d.

Labels: 3
17
18